Referat FAU-møte 29. november 2023

Tilstede:

Rektor, alle trinn (vara på 5. trinn).

Saker fra rektor:

Følger fortsatt opp situasjon vedrørende «Trivselskortet», som har blitt gitt som premie til elever som har vært trivselsledere.

Barnevakten: Vente med bestilling til alle klassetrinn har tilbakemeldt aktuelle datoer og tidspunkt.

Kvalitetsoppfølging: FAU må velge to representanter som kan delta i prosessen. Det skal være kurs for FAU-representanter 8. og 10. januar 2024 kl. 18-19.30 (skal bare gå en av dagene). Kurset ta for seg hvordan man kan få frem FAU sin stemme i kommende kvalitetsoppfølging.

Uteområde (bed langs skolen/gjerde inn mot skoleplassen): Rektor har meldt det inn. Usikkert hvem som har ansvaret for å vedlike holde dette. Skolen har ikke fått midler til vedlikehold.

Rektor er fortsatt delvis sykemeldt, og Anne Karen er konstituert.

Omvisning på nye skolen: Rektor skal undersøke om det er mulig å få komme på en omvisning. Kommunen vil mest sannsynlig overta bygget en gang ut på nyåret.

Skolen har fått våtdrakter, totalt 30 stk. i ulike størrelser. En del praktisk som må på plass før man kan starte opp. FAU er glad for at man fra nå av vil kunne gi elevene opplæring livredning i sjø.

Mobil- og klokkebruk: Skolen sin retningslinje per i dag, er at disse skal ligge avslått og i sekken til elevene. Mulig det kommer nye retningslinjer rundt dette i forbindelse med at det har kommet nytt byråd som ønsker totalforbud.

Det skal i tillegg utarbeides nye lokale retningslinjer, og her vil FAU bli koblet på.

Saker fra trinn:

**1. trinn:**

Vann i rundkjøringen: Når det regner, samler det seg mye vann. Rektor tar det videre. Veien er kommunal, slik at det er kommunen sitt ansvar å ordne dette. Det anbefales likevel at man også melder det inn via fiksgatami.no.

**2. trinn:** Ingen saker

**3. trinn:** Ingen saker

**4. trinn:**

Fortsatt bekymring knyttet til omlegging av veien i forbindelse med diverse arbeid. Gjelder svingen ut fra skoleplassen og opp mot Granlien. Svingen er krapp og uoversiktlig. Rektor tar kontakt med «vår» prosjektleder.

Buss som står i rundkjøringen ved skolen om morgningen: Skaper en del utfordringer i forbindelse med levering. Spørsmål om bussen kan vente et annet sted for så å kjøre opp. Rektor tar det videre.

**5. trinn:** Ingen saker

**6. trinn:** Ingen saker

**7. trinn:** Ingen saker

**Skidag:**

For at det skal være mulig å få gjennomført skidag i løpet av vinteren, bør det settes en dato så snart som mulig. Enighet om at man bestemmer seg for en dato på neste møte. Videre at det etter dette undersøkes nærmere rundt det praktiske.

**Nytt FAU møte onsdag 24. januar 2024 kl. 19.30.**